wannaphong/clean_thaiwikipedia huggingface dataset:
# ชุย เจี้ยนจฺวิน
ชุย เจี้ยนจฺวิน (; เกิด 1 สิงหาคม ค.ศ. 1985 —) เป็นนักกีฬาวอลเลย์บอลชายทีมชาติจีน ปัจจุบันเขาเล่นตำแหน่งตัวตีด้านนอกให้แก่สโมสรเหอหนาน

 ประวัติ 
เขาเป็นส่วนหนึ่งของทีมที่ทำให้ทีมได้รับเหรียญเงินในการแข่งขันเอเชียนเกมส์ 2006

เมื่อปี ค.ศ. 2008 เขาได้เข้าแข่งขันในรายการโอลิมปิกฤดูร้อน 2008 ที่กรุงปักกิ่ง ประเทศจีน

 ผลงาน 
ทีมชาติ
 เอเชียนเกมส์ 2006 – 16px รองชนะเลิศ
 วอลเลย์บอลชายในโอลิมปิกฤดูร้อน 2008 – อันดับ 5
# มาสุ จรรยางค์ดีกุล
มาสุ จรรยางค์ดีกุล (เกิด 9 มิถุนายน พ.ศ. 2537) ชื่อเล่น มาสุ เป็นนักแสดง นายแบบ อดีตดีเจชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานเป็นที่รู้จักจากละครเรื่อง คลื่นชีวิต (2560) และละครเรื่อง หมอหลวง (2566)

 ประวัติ 
มาสุ เกิดเมื่อวันที่ 9 มิถุนายน พ.ศ. 2537 เป็นบุตรชายของ กตัญญู ประจำเมือง อดีตนางแบบและนักแสดง มีพี่น้อง 4 คน สำเร็จการศึกษาระดับมัธยมศึกษาตอนต้นจาก โรงเรียนรุ่งอรุณ ระดับมัธยมศึกษาตอนปลายจาก โรงเรียนวัดสุทธิวราราม และสำเร็จการศึกษาในระดับปริญญาตรี คณะนิเทศศาสตร์  มหาวิทยาลัยกรุงเทพ 

เริ่มเข้าสู่วงการบันเทิงครั้งแรกด้วยการเป็นดีเจในคลื่น Pynk 98 FM ร่วมกับ มะตูม (อัคเรศ สุขตลอดชีพ) และแสดงซิทคอมเรื่อง คลื่นใสวัยปิ๊งค์ รับบทเป็น "มาวิน" ทางช่อง 59 ดีเจแมนเหมียว Pynk98fm

มาสุเซ็นสัญญาเป็นนักแสดงในสังกัดช่อง 3 มีผลงานละครเรื่องแรกคือ หงส์ (เลือดมังกร) รับบทเป็น "อาสุง" (วัยหนุ่ม) และขึ้นแท่นเป็นพระเอกเต็มตัวในละคร บุรำปรัมปรา รับบทเป็น "แสนสมุทร" 

ชีวิตส่วนตัว มาสุคบหาดูใจกับนักแสดงสาวรุ่นน้อง ปณาลี วรุณวงศ์

 ผลงาน 
 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

 ปี พ.ศ.  เรื่อง  บทบาท 2558 เลือดมังกร : กระทิง  โจว แก สุง (วัยหนุ่ม)แรดหงส์ขอเป็นเจ้าสาวสักครั้งให้ชื่นใจ เจ้าสัววรรณ วรรณดำรง (วัยหนุ่ม)บุรำปรัมปรา แสนสมุทร  สมุทรกาวิน    2560 ร้อยป่าไว้ด้วยรัก พันตรีแสนคม อริยวรรต (ผู้พันแสนคม / ซัน)คลื่นชีวิต เจตต์  2561 ชั่วโมงต้องมนต์ พุฒิเมธ กิตติไพศาลสกุล (เมธ) 2562 ลับลวงใจ จริณธร (โจ้)ลิขิตรักข้ามดวงดาว หมอก อัสวเมฆินทร์ดาวหลงฟ้า ดอม2563 ผมอาถรรพ์ กวิน2564 อุบัติร้ายอุบัติรัก ทิศผาติ เตชพิพัฒน์ (โมง)2565คู่เวร เอ็ม (รับเชิญ) 2566 หมอหลวงหมอทองแท้ชายแพศยาทัชชา  2568เหนือพรหมลิขิตชานนท์ ดวงใจเจ้าเอ๋ยภูเก็ต

 ซีรีส์ 
 ปี พ.ศ.  เรื่อง  บทบาท  ออกอากาศ 2568  ปั่นไปให้ถึงรัก (Love Is Like A Bike)  นับหนึ่ง  ช่อง 3 HD

 ซิทคอม 
 ปี พ.ศ.  เรื่อง  บทบาท  ออกอากาศ 2554  คลื่นใสวัยปิงค์  ดีเจมาวิน  ช่อง 5

 ดีเจคลื่นวิทยุ 
 ดีเจ.แมนเหมียว คลื่น Pynk 98 FM ร่วมกับ มะตูม (อัคเรศ สุขตลอดชีพ) (2554)

 เพลง 
 เพลง "อย่าบอกว่าไม่มีใคร" ร่วมกับก๊วนดีเจ.แมนเหมียว (2554)

 พรีเซนเตอร์ 
 แบรนด์แอมบาสเดอร์ OWNDAYS CLEAR VISION comfort คอนแทคเลนส์ (2566)

 แฟนมีตติ้ง 
 2 หล่อขอโชว์ PON-MASU Fanmeeting (2562)

 รางวัล 
 ปี พ.ศ.  รางวัล  สาขา  ผล  ผลงานที่เข้าชิง 2558  ทีวีสาม แฟนคลับ อวอร์ด 2015  ดาวรุ่งชายยอดนิยม   บุรำปรัมปรา 2560  ทูตความดี จากสภานิติบัญญัติแห่งชาติ  โครงการ "D 7 Days ทำดี ทำได้ทุกวัน"    - 2563  KAZZ Awards 2020  NUM COOL DO DEE    - 2567  โทรทัศน์ทองคำครั้งที่ 38  ดาราสนับสนุนชายดีเด่น    หมอหลวง
# ทางหลวงสายทรานส์-สุมาตรา
ทางหลวงสายทรานส์-สุมาตรา  เป็นถนนแนวเหนือ-ใต้สายหลักในเกาะสุมาตรา ประเทศอินโดนีเซีย มีระยะทาง 2,508.5 กิโลเมตร และเชื่อมต่อตอนเหนือของเกาะที่เมืองบันดาอาเจะฮ์ เข้ากับตอนใต้ที่เมืองบันดาร์ลัมปุง โดยตัดผ่านเมืองใหญ่ต่าง ๆ เช่น เมดัน, ปาดัง และคาดว่าจะเริ่มพัฒนาถนนให้เป็นทางหลวงเต็มรูปแบบในเดือนมีนาคม ค.ศ. 2013 รวมถึงการซื้อที่ดินTrans-Sumatra turnpike project set to start, The Jakarta Post, November 3, 2010.

ถนนสายนี้เปรียบเสมือนหลอดเลือดแดงใหญ่ที่ช่วยขนส่งผู้อพยพย้ายถิ่นจากเกาะชวาไปยังเกาะสุมาตราซึ่งมีประชากรเบาบางกว่า รวมถึงขนส่งผู้ที่เดินทางจากเกาะสุมาตราไปยังจาการ์ตาและเมืองในเกาะชวา โดยทางหลวงสายทรานส์-สุมาตราตลอดทั้งสายอยู่ในโครงข่ายทางหลวงเอเชียสาย 25

ถนนสายนี้ประกอบไปด้วย 4 ส่วน ได้แก่ Jalan Raya Lintas Barat (Jalinbar), Jalan Raya Lintas Tengah (Jalinteng), Jalan Raya Lintas Timur (Jalintim) และ Jalan Raya Lintas Pantai Timur โดยถนนบางส่วนได้พัฒนาเป็นทางหลวงที่มีการควบคุม เช่น ถนนเมดัน−บินไจ ระยะทาง 20.5 กิโลเมตร และเปิดให้บริการระหว่างปี ค.ศ. 2005 และ ค.ศ. 2010
# ทางหลวงเอเชียสาย 48
ทางหลวงเอเชียสาย 48 (AH48) หรือที่รู้จักในชื่อ ถนน SAARC เป็นทางหลวงที่กำลังดำเนินการในโครงข่ายทางหลวงสายเอเชีย ระยะทางทั้งหมด  จากเมือง Phuntsholing ประเทศภูฏาน และผ่านเมือง Jaigaon ประเทศอินเดีย ข้ามพรมแดนผ่าน Dooars ซึ่งเป็นพื้นที่ของรัฐเบงกอลตะวันตก และสิ้นสุดที่เมือง Changrabandha ใกล้กันกับพรมแดนประเทศบังกลาเทศ มีเป้าหมายเพื่อส่งเสริมความสัมพันธ์ด้านการค้าและการท่องเที่ยวระหว่าง 3 ประเทศ ซึ่งเป็นประเทศในสมาคมความร่วมมือแห่งภูมิภาคเอเชียใต้ (SAARC)http://indianexpress.com/article/cities/kolkata/to-boost-saarc-ties-mamata-clears-two-highway-projects/

 รายละเอียดของเส้นทาง 
ทางหลวงเอเชียสาย 48 มีแนวเส้นทางเดียวกับทางหลวงเอเชียสาย 2 เป็นส่วนหนึ่งของโครงการลงทุนเชื่อมต่อถนนระหว่างประเทศของความร่วมมือทางเศรษฐกิจแห่งเอเชียใต้ (SASEC) ผ่านเส้นทางต่าง ๆ ได้แก่ ส่วนของรัฐเบงกอลตะวันตกผ่านทางหลวงอินเดีย NH-717, NH 31, NH 31C และ NH3417 A

ทางหลวงเอเชียสาย 48 เดิมมีระยะทางน้อยกว่า 1 กิโลเมตร ซึ่งเริ่มต้นจากเมือง Phuentsholing ถึงเมือง Jaigaon ต่อมาในเดือนกุมภาพันธ์ ค.ศ. 2008 คณะรัฐมนตรีแห่งอินเดียได้อนุมัติแก้ไขเพิ่มเติม จากถนนเดิมที่มีอยู่ให้เป็นทางหลวงสายเอเชียhttp://archive.indianexpress.com/news/cabinet-okays-ah2-ah48-amendments/273133/ โดยธนาคารพัฒนาเอเชียมีส่วนร่วมกับโครงการนี้ด้วย จึงได้มีการสำรวจและการจัดเตรียมพื้นที่การก่อสร้างขึ้นในปี ค.ศ. 2015

โครงการได้รับเงินทุนจากธนาคารพัฒนาเอเชีย โดยอนุมัติในเดือนมีนาคม ค.ศ. 2014 เป็นจำนวน 500 ล้านดอลลาร์สหรัฐสำหรับโครงการนี้ซึ่งรวมทั้งสาย 48 และบางส่วนของสาย 2

 แหล่งข้อมูลอื่น 
 Project Overview by Asian Development Bank
# คันไตคอลเลกชัน
คันไตคอลเลกชัน  หรือชื่อย่อว่า คังโคะเระ  คือเกมออนไลน์แบบเล่นบนเว็บที่สร้างโดยทาง คะโดะกะวะเกมส์ และเปิดเซิร์ฟเวอร์โดย ดีเอ็มเอ็มดอตคอม เกมนี้เปิดในวันที่ 23 เมษายน พ.ศ. 2556 โดยทีมงานจะจับเรือรบของญี่ปุ่นในยุคสงครามโลกครั้งที่ 2 มาวาดใหม่ในรูปแบบสาวน้อยKantai Collection Moe Card Battle Game Gets Anime, New Manga

ในเกมนี้เราจะได้รับบทเป็นผู้บัญชาการกองเรือรบ ที่ต้องบริหารจัดการทุกอย่างเกี่ยวกับกองเรือ ตั้งแต่สั่งต่อเรือ ซ่อมแซมเรือ ส่งเรือไปขนเสบียง หรือส่งกองเรือไปรบกับกองเรือศัตรูนาม

เกมนี้ประสบความสำเร็จอย่างสูงจนนำมาสร้างเป็นเกมในเวอร์ชันเครื่องเล่น PS Vita, เกมตู้โดยบริษัทเซก้าSega เปิดตัวเกม Kan Colle Arcade - Akibatan, ภาพยนตร์การ์ตูนทางโทรทัศน์ เมื่อปี พ.ศ. 2558 และฉายเวอร์ชันภาพยนตร์ เข้าฉายในประเทศญี่ปุ่นเมื่อวันที่ 26 พฤศจิกายน พ.ศ. 2559
# คะลิปโซ
คะลิปโซ  เป็นนิมฟ์ในเทพปกรณัมกรีก ผู้อาศัยบนเกาะโอจีเจีย (Ogygia) ซึ่งนางกักตัวโอดิสเซียสไว้หลายปี โดยทั่วไปกล่าวกันว่านางเป็นธิดาของไททันแอตลัส

ฮีเซียด (Hesiod) กล่าวถึงคะลิปโซตนอื่นหรือคะลิปโซตนเดียวกันนี้เป็นธิดาโอซีอานิด (Oceanid) หนึ่งของทีธิส (Tethys) และโอซีอานัส และซูโดอะพอลโลโดรัส (Pseudo-Apollodorus) เป็นธิดาเนียรีอิดหนึ่งของเนียรีอูส (Nereus) และดอริส (Doris)
# วอลเลย์บอลชายชิงแชมป์นอร์เซกา 2007
วอลเลย์บอลชายชิงแชมป์นอร์เซกา 2007  เป็นครั้งที่ 20 ของการแข่งขัน ระหว่างวันที่ 16–21 กันยายน ณ อนาไฮม์, สหรัฐอเมริกา

การแบ่งกลุ่ม
กลุ่ม Aกลุ่ม B

รอบคัดเลือก
กลุ่ม A
ทีมแต้มแมทช์ชนะแพ้แต้มชนะแต้มแพ้อัตราส่วนเซ็ทชนะเซ็ทแพ้อัตราส่วน1. 63302271641.38490MAX2. 5321212153 1.385632.0003. 43121922290.838370.4284. 33031582430.650190.111

16 กันยายน
3 – 025-16 25-17 25-16   3 – 025-11 25-15 25-20   

17 กันยายน 
3 – 025-15 25-18 25-20   3 – 025-13 25-13 25-04

18 กันยายน
3 – 125-14 25-18 18-25 25-223 – 025-19 27-25 25-18 

กลุ่ม B
ทีมแต้มแมทช์ชนะแพ้แต้มชนะแต้มแพ้อัตราส่วนเซ็ทชนะเซ็ทแพ้อัตราส่วน1. 63302471901.300919.0002. 53212381921.239732.3333. 43121862010.925360.5004. 33031372250.608090.000

16 กันยายน
3 – 025-13 25-16 25-193 – 025-21 25-23 25-20

17 กันยายน
3 – 025-14 25-14 25-103 – 025-13 25-17 25-17

18 กันยายน
3 – 025-15 25-20 25-163 – 125-22 22-25 25-23 25-18

รอบสุดท้าย

รอบก่อนรองชนะเลิศ

19 กันยายน
3 – 025-18 25-19 25-153 – 025-19 25-17 25-21

รอบรองชนะเลิศ

20 กันยายน — รอบชิงอันดับ 5–8
3 – 121-25 25-14 25-21 25-192 – 325-23 22-25 19-25 25-18 15-17 

20 กันยายน — รอบชิงอันดับ 1–4
3 – 226-24 11-25 22-25 26-24 15-113 – 132-30 19-25 25-19 26-24

รอบชิงชนะเลิศ

21 กันยายน — ชิงอันดับ 7
0 – 322-25 16-25 25-27 

21 กันยายน — ชิงอันดับ 5
3 – 025-13 25-18 25-16   

21 กันยายน — ไฟล์:Med 3.png ชิงเหรียญทองแดง
3 – 038-36 25-21 25-22

21 กันยายน — ไฟล์:Med 1.png ชิงเหรียญทอง
1 – 320-25 25-23 22-25 23-25

อันดับการแข่งขัน

อันดับทีม ไฟล์:Med 1.png ไฟล์:Med 2.png ไฟล์:Med 3.png 4. 5. 6. 7. 8.
# วอลเลย์บอลชายทีมชาตินิวซีแลนด์
วอลเลย์บอลชายทีมชาตินิวซีแลนด์  เป็นทีมชาติของประเทศนิวซีแลนด์ และเป็นส่วนหนึ่งในการแข่งขันวอลเลย์บอลระดับนานาชาติ ปัจจุบันอยู่อันดับที่ 77 ของโลกFIVB World Rankings

 รางวัล 
วอลเลย์บอลชิงแชมป์โลก

ปีอันดับ 2010 ไม่ผ่านการคัดเลือก

 วอลเลย์บอลชิงแชมป์เอเชีย 

ปีอันดับ 1975 7 197911 19838 198712 198912 199112 199311 199512 200314 200515
# วุ่นนักรักเต็มบ้าน
วุ่นนักรักเต็มบ้าน เป็นละครโทรทัศน์ไทยแนวโรแมนติก-คอมเมดีที่นำซีรีส์เกาหลีชื่อดังอย่าง Full House สะดุดรักที่พักใจ มาสร้างเป็นละครซีรีส์เวอร์ชันภาษาไทย นำแสดงโดย พิรัชต์ นิธิไพศาลกุล, สุชาร์ มานะยิ่ง ละครเรื่องวุ่นนักรักเต็มบ้านเริ่มออกอากาศตอนแรกวันที่ 11 มกราคม พ.ศ. 2557–16 มีนาคม พ.ศ. 2557 ออกอากาศทุกวันจันทร์-พุธ เวลา 19.00 - 20.00 น. ทางช่อง ทรูโฟร์ยู และทางช่อง ทรูเอเชียน เอชดี ผลิตโดย บริษัท เฮโล โปรดักส์ชั่น จำกัด กำกับการแสดงโดย สรัสวดี วงศ์สมเพ็ชร

 รายชื่อนักแสดงนำ 
 พิรัชต์ นิธิไพศาลกุล  รับบทเป็น  ไมค์
 สุชาร์ มานะยิ่ง  รับบทเป็น  อ้อมแอ้ม
 เจนสุดา ปานโต  รับบทเป็น  มินตรา
 อัษฎา พานิชกุล  รับบทเป็น  กาย
 นิศาชล สิ่วไธสง (เนสท์ AF9)  รับบทเป็น  เบน
 เสกสรร สุทธิจันทร์  รับบทเป็น  เปา
 ธรินธร เจนวาณิชย์  รับบทเป็น  อุ้ม
 วรัตตา วัชราธร  รับบทเป็น  เต๊าะ
 กรณิศ เล้าสุบินประเสริฐ รับบทเป็น เบน (วัยเด็ก)
 ชนัญญา เลิศวัฒนามงคล รับบทเป็น มินดี (หลานมินตรา)
 ยงศิลป์ วงศ์พนิตนนท์ รับบทเป็น กาย (วัยเด็ก)
 ณัฐพัชร์ นิมจิรวัฒน์ รับบทเป็น ไมค์ (วัยเด็ก)
 กันตพงศ์ เจริญสุข รับบทเป็น เปา (วัยเด็ก)
 ชาร์เลท วาศิตา แฮเมเนา รับบทเป็น ปุ้มปุ้ย

 เพลงประกอบละคร 
 เพลง Oh Baby I - ขับร้องโดย Mike D.Angelo Feat. สุชาร์ มานะยิ่ง
 เพลง ให้ฉันได้เป็นผู้ชายที่จะรักเธอ - ขับร้องโดย Mike D.Angelo
# นิวไคลด์เกิดพร้อมโลก
ในธรณีเคมีและธรณีฟิสิกส์นิวเคลียร์ นิวไคลด์เกิดพร้อมโลก  หรือเป็นที่รู้จักกันในชื่อ ไอโซโทปเกิดพร้อมโลก เป็นนิวไคลด์ที่พบบนโลกที่ยังคงสภาพเดิมนับตั้งแต่ก่อนที่โลกก่อตัวขึ้น นิวไคลด์เกิดพร้อมโลกนี้เป็นสิ่งที่เหลือตกค้างมาจากบิ๊กแบง นิวไคลด์อื่น ๆ ในเอกภพ และจากซูเปอร์โนวา ซึ่งเกิดขึ้นก่อนที่จะมีระบบสุริยะ พวกมันประกอบไปด้วยนิวไคลด์ที่เสถียรแล้ว และมีอายุที่ยาวนานนับตั้งแต่เนบิวลาดาวฤกษ์ยุคแรก ผ่านการก่อตัวของดาวเคราะห์ จนกระทั่งถึงปัจจุบัน มีนิวไคลด์ที่เสถียรแล้ว 288 ตัวที่เป็นที่รู้จัก

มีนิวไคลด์เสถียร 254 ตัว ซึ่งเป็นนิวไคลด์ที่เกิดพร้อมโลก และมีอีก 34 ตัวที่มีครึ่งชีวิตที่ยาวนานพอที่จะรอดมาจากการกำเนิดโลก นิวไลคด์เกิดพร้อมโลก 34 ตัวนี้ แบ่งเป็นไอโซโทปของธาตุ 28 ธาตุ เป็นของแคดเมียม เทลลูเรียม นีโอดีเมียม และยูเรเนียม อย่างละ 2 ตัว (113Cd, 116Cd; 128Te, 130Te; 144Nd, 150Nd และ 235U, 238U) และซาแมเรียมมี 3 ตัว (146Sm 147Sm 148Sm)
# วิลเลิม บาเรินตส์
วิลเลิม บาเรินตส์ (ประมาณ ค.ศ. 1550 – 20 มิถุนายน ค.ศ. 1597) เป็นนักเดินเรือ นักทำแผนที่ และนักสำรวจแถบอาร์กติกชาวดัตช์ เขาเป็นหนึ่งในผู้บุกเบิกการเดินทางสู่ดินแดนอาร์กติกในยุคแรก ๆ

ในปี ค.ศ. 1594 เรือของบาเรินตส์ออกจากเกาะเตเซิล พร้อมกับเรืออีก 2 ลำซึ่งแยกกันค้นหาเส้นทางเดินเรือทางเหนือผ่านทางด้านเหนือของไซบีเรียและด้านตะวันออกของเอเชีย เขาไปถึงชายฝั่งตะวันตกของกลุ่มเกาะโนวายาเซมลยาและแล่นเรือต่อไปทางทิศเหนือจนต้องกลับลงมาเมื่อเรือเดินทางไปเจอภูเขาน้ำแข็ง ในปีถัดมา บาเรินตส์ร่วมเดินทางไปกับเรือ 7 ลำ ผ่านช่องแคบระหว่างชายฝั่งไซบีเรียกับเกาะไวกัช แต่จำต้องเดินทางกลับหลังจากพบว่าทะเลคารากลายเป็นน้ำแข็ง ความพยายามครั้งที่ 3 ในปี ค.ศ. 1596 ก็ล้มเหลวอีก ครั้งนี้เขาออกเดินทางไปกับเรือ 2 ลำซึ่งมียัน ไรป์ และยาโกบ ฟัน เฮมส์แกร์ก เป็นกัปตัน พวกเขาได้พบกลุ่มเกาะสฟาลบาร์ จากนั้นมุ่งหน้าไปยังกลุ่มเกาะโนวายาเซมลยา แต่เรือของบาเรินตส์ซึ่งมีเฮมส์แกร์กเป็นกัปตันก็ติดน้ำแข็งอยู่ริมชายฝั่งเกาะเหนือของกลุ่มเกาะ ลูกเรือจึงต้องใช้ชีวิตอยู่บนน้ำแข็งตลอดฤดูหนาว เมื่อถึงเดือนมิถุนายนของปีถัดมา น้ำแข็งที่จับเรืออยู่ยังไม่คลายตัว พวกเขาจึงลงเรือเล็กออกไปในทะเล แต่บาเรินตส์ก็เสียชีวิตกลางทะเลขณะกำลังอ่านแผนที่American Antiquarian Society, "Transactions and Collections", 1860. ไม่เป็นที่ทราบแน่ชัดว่าร่างของเขาถูกฝังบนเกาะเหนือหรือถูกทิ้งในทะเล"Search for Barents: Evaluation of Possible Burial Sites on North Novaya Zemlya, Russia" , Jaapjan J. Zeeberg et al., Arctic Vol. 55, No. 4 (December 2002) p. 329–338

แม้ว่าความพยายามในการไปถึงโลกตะวันออกของบาเรินตส์จะไม่บรรลุผล แต่การเดินทางครั้งนี้ก็เป็นหนึ่งในการเดินทางครั้งสำคัญที่สุดของการสำรวจมหาสมุทรอาร์กติกในคริสต์ศตวรรษที่ 16 และเป็นการเดินทางครั้งแรกที่กลุ่มผู้สำรวจสามารถเผชิญหน้ากับฤดูหนาวในแถบขั้วโลกได้สำเร็จ ประสบการณ์ของพวกเขาเป็นประโยชน์แก่นักเดินเรือรุ่นหลังของเนเธอร์แลนด์ในการกำหนดเส้นทางการจับปลาและการล่าวาฬที่มีประสิทธิภาพ

ทะเลแบเร็นตส์ (Barents Sea), เกาะแบเร็นตส์ (Barents Island) ในกลุ่มเกาะสฟาลบาร์ และบาเรนตส์บูร์ก (Barentsburg) นิคมชาวรัสเซียบนกลุ่มเกาะเดียวกันได้รับการตั้งชื่อดังกล่าวเพื่อเป็นเกียรติแก่วิลเลิม บาเรินตส์
# วอลเลย์บอลชายทีมชาติสิงคโปร์
วอลเลย์บอลชายทีมชาติสิงคโปร์  เป็นตัวแทนของประเทศสิงคโปร์ในการแข่งขันวอลเลย์บอลระดับนานาชาติรวมถึงนัดกระชับมิตร

 รางวัล 
 วอลเลย์บอลชิงแชมป์เอเชีย 
 1979 — อันดับ 12
# สเปซเอ็กซ์
สเปซเอ็กซ์ (– Spacex) เป็นบริษัทเอกชนทางด้านธุรกิจการขนส่งทางอวกาศ ประเทศสหรัฐอเมริกา สำนักงานใหญ่อยู่ที่เมืองฮาวโทรน, รัฐแคลิฟอร์เนีย สหรัฐอเมริกา ก่อตั้งขึ้นเมื่อปี พ.ศ. 2545 โดยมีเป้าหมายเพื่อลดค่าใช้จ่ายในการส่งจรวดสำหรับการตั้งอาณานิคมที่ดาวอังคารในอนาคต บริษัทนี้ได้พัฒนาจรวดขนส่ง 2 แบบ คือ ฟัลคอน 1 และ ฟัลคอน 9 โดยออกแบบโครงสร้างให้สามารถนำกลับมาใช้ใหม่ได้อีก และพัฒนายานอวกาศดรากอน สำหรับใช้กับจรวดแบบฟัลคอน 9 เพื่อส่งสินค้าสนับสนุนการปฏิบัติภารกิจบนสถานีอวกาศนานาชาติ และยานดรากอน 2สำหรับขนส่งนักบินอวกาศและนักท่องเที่ยวอวกาศ

 ยานอวกาศ  
ในปัจจุบัน สเปซเอ็กซ์ผลิตจรวดขนส่งอวกาศ 2 แบบด้วยกัน คือ จรวดแบบฟัลคอน 9 ซึ่งประสบความสำเร็จในเที่ยวบินแรก เมื่อวันที่ 4 มิถุนายน พ.ศ. 2553 และจรวดแบบฟัลคอนเฮฟวี และสเปซเอ็กซ์ยังผลิตยานอวกาศแบบดรากอน ซึ่งเป็นยานอวกาศแบบปรับความดัน เพื่อใช้ส่งสินค้าไปยังสถานีอวกาศนานาชาติ และยานอวกาศแบบ สเปซเอ็กซ์ดรากอน 2สำหรับขนส่งนักบินอวกาศและนักท่องเที่ยวอวกาศ
# ดับเบิลยูดับเบิลยูอี ฮาร์ตคอร์ แชมเปี้ยนชิพ
ดับเบิลยูดับเบิลยูอี ฮาร์ตคอร์ แชมเปี้ยนชิพ  เป็นตำแหน่งแชมป์เดี่ยวของ WWE ก่อตั้งขึ้นเมื่อ 2 พฤศจิกายน ค.ศ. 1998 ถึง 26 สิงหาคม ค.ศ. 2002

 ประวัติ 
 การรวมแชมป์และรีไทต์ 
เข็มขัดแชมป์ถูกรวมเข้ากับแชมป์ WWE Intercontinental Championship ในวันที่ 26 สิงหาคม ค.ศ. 2002 โดยร็อบ แวน แดมเอาชนะแชมป์ WWE Hardcore Championship ทอมมี ดรีเมอร์ และต่อมาอีก 1 เดือนหลังแวน แดมได้เอาชนะเจฟฟ์ ฮาร์ดี ในแมทช์การปล้ำไต่บันไดเพื่อรวมแชมป์WWE Intercontinental Championship และWWE European Championship

สถิติการครองแชมป์
<1Indicates that the reign lasted less than one day.¤The exact length of one title reign is uncertain, so the shortest possible length is used.

RankWrestlersNo. of reignsCombined days
# วอลเลย์บอลชายทีมชาติเกาหลีเหนือ
วอลเลย์บอลชายทีมชาติเกาหลีเหนือ  เป็นตัวแทนของประเทศเกาหลีเหนือในการแข่งขันวอลเลย์บอลระดับนานาชาติรวมถึงนัดกระชับมิตร

รางวัล
วอลเลย์บอลชิงแชมป์โลก
 1962 — อันดับ 13
 1970 — อันดับ 9

วอลเลย์บอลชิงแชมป์เอเชีย
 1991 — อันดับ 11
# ทางหลวงสายแพน-ฟิลิปปินส์
ทางหลวงสายแพน-ฟิลิปปินส์ หรือที่รู้จักในชื่อ Maharlika Highway (ทางหลวงชั้นสูง, อิสระ) เป็นโครงข่ายถนนและเรือข้ามฟากที่เชื่อมต่อระหว่างเกาะต่าง ๆ ได้แก่ เกาะลูซอน เกาะซามาร์ เกาะเลย์เต และเกาะมินดาเนา ของประเทศฟิลิปปินส์ ซึ่งเป็นเส้นทางคมนาคมหลักที่เปรียบเสมือนกระดูกสันหลังของประเทศ

ถนนเริ่มต้นทางทิศเหนือที่ Laoag, Ilocos Norte และสิ้นสุดทางทิศใต้ที่ซัมบวงกาซิตี มีระยะทางรวม  และเป็นส่วนหนึ่งของทางหลวงสายเอเชีย โดยกำหนดหมายเลขเป็นทางหลวงเอเชียสาย 26

 การพัฒนาโครงข่าย 
thumb|left|250px|ทางหลวงสายแพน-ฟิลิปปินส์
ทางหลวงนี้ได้ถูกเสนอขึ้นมาในปี ค.ศ. 1965 และสร้างขึ้นภายใต้การกำกับดูแลของเฟอร์ดินานด์ มาร์กอส ประธานาธิบดีคนที่ 10 ของฟิลิปปินส์ ผู้วางแผนของรัฐบาลเชื่อว่าทางหลวงพิเศษและโครงข่ายถนนที่เชื่อมต่อกันจะกระตุ้นให้เกิดการผลิตทางการเกษตร โดยการลดค่าใช้จ่ายในการขนส่ง ส่งเสริมการพัฒนาสังคมและเศรษฐกิจที่อยู่นอกใจกลางเมืองอย่างกรุงมะนิลา และขยายการผลิตภาคอุตสาหกรรมทั้งตลาดในประเทศและต่างประเทศ การก่อสร้างได้รับการสนับสนุนโดยการกู้เงินจากสถาบันช่วยเหลือจากต่างประเทศ ซึ่งรวมถึงธนาคารโลกด้วย

ทางหลวงสายนี้ได้ทำการฟื้นฟูและปรับปรุงในปี ค.ศ. 1997 ด้วยความช่วยเหลือจากรัฐบาลญี่ปุ่น และขนานนามว่า ถนนมิตรภาพฟิลิปปินส์-ญี่ปุ่น ต่อมาในปี ค.ศ. 1998 กระทรวงการท่องเที่ยวได้ออกแบบแนวเส้นทาง 35 ส่วน ให้เป็น "ทางหลวงชมวิว" ด้วยสิ่งอำนวยความสะดวกที่พัฒนาสำหรับนักเดินทางและนักท่องเที่ยว
# ท่าอากาศยานนานาชาติสรทาร วัลลภภาอี ปเฏล
ท่าอากาศยานนานาชาติสรทาร วัลลภภาอี ปเฏล (, SVPIA)  เป็นท่าอากาศยานในพื้นที่นครอะห์มดาบาด ประเทศอินเดีย ห่างจากนครไปทางทิศเหนือประมาณ  ตั้งชื่อตามรองนายกรัฐมนตรีคนแรกของอินเดีย (สรทาร วัลลภภาอี ปเฏล Sardar Vallabhbhai Patel) จัดว่าเป็นท่าอากาศยานที่หนาแน่นเป็นอันดับที่ 8 ของอินเดีย ด้วยจำนวนผู้โดยสาร 4.8 ล้านคนต่อปี (พ.ศ. 2557) เพิ่มขึ้นจากเดิม 5.38% อีกทั้งยังเป็นฐานการบินหลักของสายการบินต้นทุนต่ำ สไปซ์เจ็ต และเป็นฐานการบินรองของ แอร์อินเดีย, Blue Dart Aviation, GoAir และ Jet Airways

 ประวัติ
thumb|left|อาคารผู้โดยสาร 2 ระหว่างการก่อสร้าง
เปิดให้บริการครั้งแรกในปี ค.ศ. 1937 และเปิดอาคารผู้โดยสารระหว่างประเทศในปี ค.ศ. 1992 ได้รับคัดเลือกให้เป็นท่าอากาศยานนานาชาติครั้งแรกวันที่ 23 พฤษภาคม ค.ศ. 2000 ในเดือนมีนาคม ค.ศ. 2004 สายการบินแอร์อินเดียเริ่มให้บริการไปยังท่าอากาศยานลอนดอนฮีทโธรว์ด้วยเครื่องบินโบอิง 747 เที่ยวบินนี้ให้บริการแก่ชุมชนชาวคุชราตจำนวนมากในสหราชอาณาจักร สายการบินยุติการให้บริการในเดือนตุลาคม ค.ศ. 2008 ในเดือนมิถุนายนปีถัดมา แอร์อินเดียเริ่มให้บริการเส้นทางไปยังแฟรงก์เฟิร์ตโดยใช้เครื่องบินโบอิง 747 เส้นทางนี้ให้บริการจนถึงเดือนพฤศจิกายน ค.ศ. 2010

 โครงสร้างทั่วไป 
มีอาคารผู้โดยสาร 4 แห่ง ได้แก่ อาคารภายในประเทศ, อาคารระหว่างประเทศ, อาคารสำรอง และอาคารสินค้า มีที่จอดรถ 45 ที่ และมีสะพานเชื่อมระหว่างอาคารภายในประเทศ และอาคารระหว่างประเทศ อาคารใหม่ได้รับแรงบันดาลใจจากอาคารท่าอากาศยานชางงีสิงคโปร์

อาคารใหม่มีทางเลื่อน 500 เมตร เชื่อมต่อระหว่างอาคารเก่า 2 แห่ง

 ทางวิ่ง 
มีทางวิ่งเดียว ยาว
# หนุมานนั่งแท่น
หนุมานนั่งแท่น (, ชื่อวิทยาศาสตร์: Jatropha podagrica) เป็นไม้ประดับในวงศ์ยางพารา (Euphorbiaceae) มีถิ่นกำเนิดในทวีปอเมริกากลาง“หนุมานนั่งแท่น” กับสรรพคุณน่ารู้

 ลักษณะทางพฤกษศาสตร์ 
หนุมานนั่งแท่นเป็นไม้พุ่ม สูงประมาณ 2.5 เมตร ลำต้นพองที่โคน ใบรูปไข่กว้างถึงรูปไข่กลับ ก้านใบยาว 10-20 เซนติเมตร ดอกแยกเพศออกเป็นช่อกึ่งช่อเชิงหลั่น ยาวถึง 26 เซนติเมตร แกนช่อดอกยาวถึง 20 เซนติเมตร ดอกเพศผู้ กลีบเลี้ยงรูปไข่กว้าง กลีบดอกรูปไข่กว้าง ฐานรองดอกรูปโถ เกสรเพศผู้ยาว 6-8.5 มิลลิเมตร ก้านชูเกสรเชื่อมกันที่โคน ดอกเพศเมีย กลีบเลี้ยงรูปรี ผลรูปรี มีลักษณะสามพู เส้นผ่านศูนย์กลาง 1.5 เซนติเมตร ปลายมน แตกทั้งแนวตั้งและแนวนอน เมล็ดรูปรีหนุมานนั่งแท่น : Jatropha podagrica Hook : BGO Plant

 ความเป็นพิษ 
ทุกส่วนของหนุมานนั่งแท่น โดยเฉพาะน้ำยางและเมล็ด มีสารออกฤทธิ์คล้ายท็อกซาลบูมิน (toxalbumin) ที่พบในละหุ่ง, สารกลุ่มฟอร์บอล (phorbol) ที่พบในสลอดและสบู่ดำ และสารแอลคาลอยด์กลุ่มไกลโคไซด์ หากสัมผัสถูกน้ำยาง จะเกิดอาการแพ้ บวมแดงแสบร้อน หากรับประทานเมล็ดเข้าไป จะทำให้เกิดอาการปวดหัว คลื่นไส้ อาเจียน ท้องเสีย กล้ามเนื้อชักกระตุก หายใจเร็ว การเต้นของหัวใจผิดปกติ ความดันโลหิตต่ำหนุมานนั่งแท่น -- พืชมีพิษต่อระบบทางเดินอาหารและโลหิต

 ระเบียงภาพ
# วอลเลย์บอลชายทีมชาติจีนไทเป
วอลเลย์บอลชายทีมชาติจีนไทเป  เป็นตัวแทนของประเทศไต้หวันในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้ได้รับการบริหารโดยสมาคมวอลเลย์บอลจีนไทเป

 ประวัติการแข่งขัน 
 วอลเลย์บอลชิงแชมป์โลก 
 1986 – อันดับ 15
 1990 – ไม่ผ่านการคัดเลือก
 1994 – ไม่ผ่านการคัดเลือก
 1998 – ไม่ผ่านการคัดเลือก
 2002 – ไม่ผ่านการคัดเลือก
 2006 – ไม่ผ่านการคัดเลือก
 2010 – ไม่ผ่านการคัดเลือก
 2014 – ไม่ผ่านการคัดเลือก

 เวิลด์ลีก 
  2016 – อันดับที่ 28
  2017 – อันดับที่ 33

 เอเชียนเกมส์ 
 1998 – 16px อันดับ 3
 2002 – อันดับ 6
 2006 – อันดับ 9
 2010 – อันดับ 11
 2014 – อันดับ 9

 วอลเลย์บอลชิงแชมป์เอเชีย 
 1975 –– ไม่ได้เข้าร่วมแข่งขัน
 1979 – ไม่ได้เข้าร่วมแข่งขัน
 1983 – อันดับ 4
 1987 – อันดับ 6
 1989 – อันดับ 9
 1991 – อันดับ 5
 1993 – อันดับ 10
 1995 – อันดับ 6
  1997 – อันดับ 4
 1999 – อันดับ 7
 2001 – อันดับ 6
 2003 – อันดับ 9
 2005 – อันดับ 13
 2007 – อันดับ 8
 2009 – อันดับ 8
 2011 – อันดับ 13
 2013 – อันดับ 9
 2015 – อันดับ 6
 2017 – อันดับ 7

 เอเชียนคัพ 
 2016 – อันดับที่ 4

 แหล่งข้อมูลอื่น 

จีนไทเป
# ทางหลวงเอเชียสาย 142
ทางหลวงเอเชียสาย 142  เป็นส่วนหนึ่งของโครงข่ายทางหลวงสายเอเชีย ถึงแม้ว่าถนนสายนี้เป็นส่วนหนึ่งของทางหลวงสายเอเชีย แต่ก็ไม่มีการติดตั้งป้าย AH142 ในป้ายบอกทางของทางหลวงมาเลเซีย ผ่านทางหลวงต่าง ๆ ได้แก่ เอ็มอีซีไฮเวย์ (MEC Highway) (ทางหลวงมาเลเซียหมายเลข 222), ทางหลวง ตน ราซะก์ (ทางหลวงมาเลเซียหมายเลข 12), และทางหลวงมาเลเซียหมายเลข 1
# ทางหลวงสายแพน-บอร์เนียว
ทางหลวงสายแพน-บอร์เนียว  หรือที่รู้จักในชื่อ ทางหลวงทรานส์-บอร์เนียว เป็นโครงข่ายถนนในเกาะบอร์เนียว เชื่อมต่อระหว่าง 2 รัฐของมาเลเซีย ได้แก่ รัฐซาบะฮ์และรัฐซาราวัก เข้ากับประเทศบรูไน ทางหลวงสายนี้ได้กำหนดหมายเลขเป็นทางหลวงเอเชียสาย 150  และทางหลวงมาเลเซียหมายเลข 1 ในรัฐซาราวัก ส่วนในรัฐซาบะฮ์กำหนดให้เป็นทางหลวงมาเลเซียหมายเลข 1, 13 และ 22 ทางหลวงสายนี้ได้ร่วมเป็นส่วนหนึ่งของโครงการระหว่างรัฐบาลทั้งสอง ตั้งแต่สมัยการก่อตั้งสหพันธรัฐมาเลเซียในปี ค.ศ. 1963 ซึ่งประกอบด้วยแหลมมลายู รัฐซาบะฮ์ รัฐซาราวัก และสิงคโปร์ การขาดแคลนโครงข่ายถนนในรัฐซาราวักเป็นเหตุหลักที่ต้องทำการก่อสร้าง ซึ่งแล้วเสร็จในปี ค.ศ. 1997 ทำให้รถยนต์สามารถเดินทางจากกูจิงไปยังโกตากีนาบาลูได้ อย่างไรก็ตามรัฐบาลก็ต้องยังสร้างเส้นทางใหม่เพื่อเชื่อมต่อพื้นที่ชนบทในรัฐซาราวัก

thumbnail|left|200px|หลักไมล์ของทางหลวงมาเลเซียหมายเลข 22
การก่อสร้างทางหลวงทั้งหมดที่ประมาณการไว้ในส่วนของประเทศมาเลเซียมีระยะทาง  แต่ ณ ปี ค.ศ. 2002 ก่อสร้างแล้วเสร็จไป  คิดเป็นร้อยละ 95.2 ทางหลวงช่วงเตอนม–ซีปีตัง ซึ่งแล้วเสร็จในปี ค.ศ. 2006 เป็นช่วงที่ก่อสร้างไปแล้วล่าสุดของทางหลวงสายนี้ ส่วนการก่อสร้างในช่วงสุดท้ายจากกาลาบากันถึงเซอปูลุตคาดว่าจะเริ่มก่อสร้างในปี ค.ศ. 2008 ดังนั้นจึงคาดกันว่าทางหลวงสายแพน-บอร์เนียวตลอดทั้งสายจะเสร็จสมบูรณ์ภายใต้แผนเศรษฐกิจมาเลเซียที่ 9 ส่วนทางหลวงสายแพน-บอร์เนียวในประเทศอินโดนีเซียมีชื่อว่า "ทางหลวงสายทรานส์-กาลีมันตัน" ซึ่งเริ่มต้นทางทางตะวันตกที่เมืองปนตีอานักถึงเมืองเตเบดู
# ทางหลวงเอเชียสาย 143
ทางหลวงเอเชียสาย 143  เป็นส่วนหนึ่งของโครงข่ายทางหลวงสายเอเชีย เป็นทางหลวงในประเทศสิงคโปร์ และเชื่อมต่อไปยังรัฐยะโฮร์ ประเทศมาเลเซีย เริ่มต้นจากฝั่งตะวันออกของสิงคโปร์ผ่านมายังตอนใต้แล้วขึ้นไปทางทิศตะวันตกเฉียงเหนือ ผ่านสะพานข้ามฝั่งไปยังรัฐยะโฮร์ เข้าทางพิเศษของมาเลเซีย (E3) ซึ่งเป็นเส้นทางที่ 2 ที่เชื่อมต่อไปยังสิงคโปร์ (ส่วนเส้นทางที่ 1 อยู่ฝั่งตะวันออก) และสิ้นสุดที่เมือง Senai

 รายชื่อทางหลวงที่ผ่าน 
 สิงคโปร์ 
 Kallang-Paya Lebar Expressway
 Marina Coastal Expressway
 Ayer Rajah Expressway

 มาเลเซีย 
 Second Link Expressway

143
เอเชียสาย 143
เอเชียสาย 143
# รัฐนิดวัลเดิน
รัฐนิดวัลเดิน  เป็นรัฐในประเทศสวิตเซอร์แลนด์ ตั้งอยู่ตอนกลางของประเทศ มีประชากร 40,287 คน (ค.ศ. 2007) โดยประชากร 4,046 คน (หรือราว 10%) เป็นชาวต่างชาติ เมืองหลวงของรัฐคือชตันส์
  
อ้างอิง

นิดวัลเดิน
# มอนต์พีเลียร์ (รัฐเวอร์มอนต์)
มอนต์พีเลียร์  เป็นเมืองหลวงของรัฐเวอร์มอนต์ สหรัฐอเมริกา มีประชากร 7,855 คน (ค.ศ. 2010) เป็นเมืองหลวงของรัฐที่มีประชากรน้อยที่สุดในสหรัฐอเมริกาSmallest capital city plans big MLK celebration . Retrieved 2010-04-23. เมืองมีวิทยาลัยวิจิตรศิลป์เวอร์มอนต์ (Vermont College of Fine Arts) และสถาบันอาหารนิวอิงแลนด์ (New England Culinary Institute)
# ทางหลวงเอเชียสาย 34
ทางหลวงเอเชียสาย 34 (AH34) เป็นถนนในแนวตะวันออก–ตะวันตกในโครงข่ายทางหลวงสายเอเชีย มีระยะทาง 1,033 กิโลเมตร (6,450 ไมล์) จากเมืองเหลียนหยุนก่าง ประเทศจีน ผ่าน 4 มณฑล ได้แก่ มณฑลเจียงซู มณฑลอานฮุย มณฑลเหอหนาน มณฑลฉ่านซี และสิ้นสุดที่ทางหลวงเอเชียสาย 5 ในเมืองซีอาน มณฑลฉ่านซีEconomic and Social Commission for Asia and the Pacific, 2003 Asian Highway Handbook, 2003, page 33 

 รายชื่อทางหลวงที่ผ่าน 
 จีน 
 30px ทางพิเศษสายเหลียนหยุนก่าง–คอร์กัส: เหลียนหยุนก่าง − เจิ้งโจว − ซีอาน
# ทางพิเศษสายฮาร์บิน–ถงเจียง
ทางพิเศษสายฮาร์บิน–ถงเจียง  โดยปกติมักเรียกว่า ทางพิเศษฮาถง  เป็นทางพิเศษที่เชื่อมต่อระหว่างเมืองฮาร์บิน มณฑลเฮย์หลงเจียง ประเทศจีน กับเมืองถงเจียง เจียมู่ซือ มณฑลเฮย์หลงเจียง แต่ในช่วงจากจังหวัดจี๋เสียนถึงถงเจียงยังไม่แล้วเสร็จG10 绥满高速  นอกจากนี้ ทางพิเศษสายนี้ยังเป็นทางหลวงสายเอเชีย กำหนดหมายเลขเป็น ทางหลวงเอเชียสาย 33 (AH33)，UNESCAP﹣Asian Highway Handbook

ทางพิเศษสายนี้เป็นทางพิเศษสายรองของทางพิเศษสายสุยเฟินเหอ–หม่านโจวหลี่ (G10) โดยทางพิเศษสายฮาร์บิน–ถงเจียงเริ่มต้นที่ทางพิเศษสายสุยเฟินเหอ–หม่านโจวหลี่ ที่เมืองฮาร์บิน ผ่านเมือง เจียมู่ซือ ชวังยาชาน และสิ้นสุดที่เมืองถงเจียง
# คาเมล อิบราฮิม
คาเมล ออร์แลนโด อิบราฮิม (เกิด 10 พฤศจิกายน ค.ศ. 1985 —) เป็นผู้จัดรายการโทรทัศน์, นักแสดงชาย และ อดีตนายแบบ เขาเป็นผู้ชนะมิสเตอร์เวิลด์ 2010 ได้รับรางวัลที่จัดขึ้นในอินช็อน, เกาหลีใต้ เมื่อวันที่ 27 มีนาคม ค.ศ. 2010
# ฆวน การ์ซิอา โปสติโก
ฆวน การ์ซิอา โปสติโก (เกิด 19 มกราคม ค.ศ. 1982 —) เป็นผู้เข้าแข่งขันประกวดจากเมืองมาลากา ประเทศสเปน เขาเป็นผู้ชนะมิสเตอร์เวิลด์ 2007 ได้รับรางวัลที่จัดขึ้นในเมืองซานย่า ประเทศจีน เมื่อวันที่ 31 มีนาคม ค.ศ. 2007
# โยฮัน ว็อล์ฟกัง เดอเบอไรเนอร์
โยฮัน ว็อล์ฟกัง เดอเบอไรเนอร์ (13 ธันวาคม พ.ศ. 2323 – 24 มีนาคม พ.ศ. 2392) เป็นนักเคมีชาวเยอรมัน ที่เป็นที่รู้จักในการคาดเดากฎพิริออดิกของธาตุเคมี